open-index/open-wikipedia-markdown huggingface dataset:
Yritysblogi

**Yritysblogi** () on verkkosivu tai -sivusto, jossa yrityksen edustaja tai edustajat kirjoittavat eri asioista melko säännöllisesti. Yritysblogi voi sijaita joko erillisellä blogialustalla, yrityksen omilla kotisivuilla tai esimerkiksi jonkin median tarjoamalla blogialustalla. Yksityishenkilöiden pitämistä blogeista yritysblogi eroaa siten, että sen pitäjä tai pitäjät kirjoittavat selkeästi yrityksen edustajina.   

Blogeille tyypillistä muihin nettisivuihin verrattuna on ajankohtaisuuden, linkityksen ja henkilökohtaisten/yritysten edustaminen näkemysten merkitys sekä kommentointimahdollisuus. Yritysblogissa voidaan keskittyä yrityksen liiketoimintaan liittyviin asioihin tai tuotteisiin yleisesti tai johonkin tiettyyn näkökulmaan, kuten tuotekehitykseen, rekrytointiin tai ympäristöasioihin.  

Mainostajien Liiton tekemän tutkimuksen mukaan reilulla kolmanneksella sen jäsenyrityksistä on oma blogi omilla sivuilla, kun taas noin kuudesosalla henkilöstö bloggaa jossain muualla. Kolmasosa kannustaa henkilöstöä bloggaamaan ammatillisesti tai puoliammatillisesti omissa blogeissaan.

## Syyt yritysblogien perustamiselle
Yritys saattaa perustaa blogin markkinointivälineeksi ja tuomaan näkyvyyttä yritykselle ja sen tuotteille. Toisaalta blogi saaetaan perustaa siksi, jotta se toimisi asiakaspalvelukanavana ja tuotekehityksen tukena; asiakkaille yrityksen blogi saattaa luoda kuvan avoimesta keskusteluyhteydestä yritykseen. 

## Lähteet

* https://jyx.jyu.fi/dspace/handle/123456789/18486
* http://alan.fi/suomalaiset-yritysblogit-toimivia-esimerkkeja/ 
* http://www.marikoistinen.fi/2008/06/11/yritysblogin-ongelmista-ja-onnistumisista/
* http://akatemia.fi/10-askelta-menestyvaan-yritysblogiin/ 

### Viitteet

## Kirjallisuutta
*Blogimarkkinointi, Katleena Kortesuo ja Jarkko Kurvinen Yritysblogi organisaation ulkoisessa viestinnässä

## Aiheesta muualla
* http://blog.kauppalehti.fi/ Kauppalehden blogialusta, joka tarjoaa mahdollisuuden yritysbloggaukseen
* http://www.tietoviikko.fi/cio/blogit/ict_standard_forum/  Tietoviikon sivuilla oleva ICT Standard Forumin blogi
* http://fi.wikibooks.org/wiki/Viisautta_blogin_k%C3%A4ytt%C3%B6%C3%B6n Wikikirjastossa sijaitseva opas blogia käyttäville tai niiden käyttöä suunnitteleville
Cassandra Clare

**Cassandra Clare** (oik. **Judith Rumelt**, s. 27. heinäkuuta 1973) on yhdysvaltalainen kirjailija. Hän on luonut *The Shadowhunter Chronicles* -mediatuotesarjan ja kirjoittanut 17 sarjaan kuuluvaa romaania, joita on myyty miljoonia kappaleita. Claren teoksiin pohjautuvat elokuva *[[Varjojen kaupungit: Luukaupunki]]* ja televisiosarja *[[Shadowhunters]]*. Hänen kirjasarjoistaan on suomennettu muun muassa *[[Varjojen kaupungit]]*, *[[Magisterium]]* ja *[[Varjometsästäjät]]*.

Judith Rumelt syntyi amerikkalaisille vanhemmille Iranissa. Lapsena hän matkusti paljon Sveitsissä, Englannissa ja Ranskassa. Rumelt asuu Massachusettsissa miehensä Joshua Lewisin ja kolmen kissansa kanssa.

## Bibliografia
### Suomennetut teokset
#### Varjojen kaupungit

* *[[Luukaupunki]]* (2009)
* *[[Tuhkakaupunki]]* (2010)
* *[[Lasikaupunki]]* (2011)
* *[[Langenneiden enkelten kaupunki]]* (2012)
* *[[Kadotettujen sielujen kaupunki]]* (2013)
* *[[Taivaallisen tulen kaupunki]]* (2014)

#### Magisterium
Kirjoitettu yhdessä Holly Blackin kanssa.

* *Rautakoe* (2015)
* *Kuparikoura* (2016)
* *Pronssiavain* (2017)
* *Hopeanaamio* (2018)
* *Kultainen torni* (2019)

#### Varjometsästäjät

* *Keskiyön valtiatar* (2017)
* *Varjojen valtias* (2019)
* *Pimeyden kuningatar* (2020)

#### Castellanen kronikat
* 
* 

### Suomentamattomat teokset
#### The Infernal Devices

**Clockwork Angel*
**Clockwork Prince*
**Clockwork Princess*

#### The Bane Cronicles
**What Really Happened in Peru*
**The Runaway Queen*
**Vampires, Scones, and Edmund Herondale*
**The Midnight Heir*
**The Rise of The Hotel Dumort*
**Saving Raphael Santiago*
**The Fall of The Hotel Dumort*
**The Course of True Love (and First Dates)*
**What to Buy the Shadowhunter Who Has Everything (And Who You're Not Officially Dating Anyway)*
**The Last Stand of the New York Institute*

#### The Eldest Curses
**The Red Scrolls of Magic*
**The Lost Book of the White*
**The Black Volume of the Death*

#### Muita
**The Girl's Guide to Defeating the Dark Lord*
**Charming*
**Graffiti*
**Other Boys*
**The Mirror House*
**I Never*
**Cold Hands*

## Lähteet
* Kirjailijan kotisivut
* Shadowhunters World

### Viitteet
Spawn (elokuva)

**Spawn** on vuonna 1997 julkaistu Mark A.Z. Dippén ohjaama supersankarielokuva.

## Juoni
Palkkasotilas Al Simmons (Michael Jai White) suorittaa tehtävän jonka tarkoitus on tappaa pakoileva terroristijohtaja; Simmons kuitenkin turhautuu siihen että joutuu esimiehensä valehtelun johdosta tappamaan myös sivullisia ja uhkaa erota. Katkeruutta kuvastaa erityisesti se että hän kivahtaa pomolleen, että jos verilöylyjä halutaan niin Jessica Priest (Melinda Clarke) olisi kaikkein sopivin sellaisiin. 

Simmonsin umpikiero  pomo Jason Wynn (Martin Sheen) houkuttelee miehen kuitenkin vielä yhteen tehtävään, jonka lopussa Priest ja Wynn polttavat hänet hengiltä. 

Myöhemmin Simmons pääsee helvettiin, jossa hän tekee sopimuksen Paholaisen eli Malebolgian kanssa ja hän pääsee takaisin Maahan. Mutta Al muistaa vain Wynnin ja vaimonsa, Wandan (Theresa Randle), hänen kaverinsa on kuitenkin nainut Wandan hänen kuoltua. Al taas saa tietää,että hänen pomonsa aikoo vapauttaa vaarallisen viruksen, jotta helvetin armeija pääsee maahan. Kiusakseen Simmons saa demoni Silpojan eli Klovnin (John Leguizamo) joka pyrkii ajamaan hänet hulluuden partaalle.

Niin Alin on valittava hyvyys tai pahuus.  Avukseen hän saa kuolemattoman taistelija Gogliostron (Nicol Williamson). Hänkin on entinen palkkasoturi joka on vuosisatoja aiemmin petetty samalla tavoin kuin Simmons ja etsii sovitusta teoilleen.

## Näyttelijät
Johannes Heilala

**Antti Johannes Heilala** (15. elokuuta 1909 Haapajärvi – 6. huhtikuuta 1993 Kajaani) oli suomalainen lääkäri ja kirjailija. Hän käytti nimimerkkejä *Juhani Fridahl* ja *Tohtori Paracelsus*.

Heilalan isä oli Utajärven ja Kalajoen kirkkoherra sekä lääninrovasti Juho Anton Heilala ja äiti Anna Karolina (o.s Pehkonen). Johannes Heilala vietti nuoruutensa Kalajoella ja pääsi ylioppilaaksi Oulun yhteislyseosta 1928 ja valmistui lääkäriksi Helsingin yliopistosta 1938. Hän toimi kunnanlääkärinä Paavolassa ja Revonlahdella vuosina 1938–1947.

Heilala toimi sodan aikana rintamalääkärinä, pataljoonan lääkärinä yleten lääkärimajuriksi. Sodan jälkeen hän oli Jämsän, Paavolan, Hausjärven ja Laitilan kunnissa kunnanlääkärinä 1945–1960, työskenteli Kajaanin kaupunginsairaalassa ja oli Kainuun prikaatin sairaalalääkäri 1964–1969. Hän toimi myös Ruukin rautatielääkärinä vuosina 1938–1947 ja Kajaanin kaupunginlääkärinä 1960–1963. Eläkkeelle Heilala pääsi vuonna 1969, jonka jälkeen toimi yksityislääkärinä.

Heilalan puoliso oli talollisen tytär Saima Eliina (o.s. Harju) vuodesta 1938. Heilala asui kuolemaansa asti Kajaanissa. Hänet on haudattu Kalajoella Kalajoen kirkkomaalle.

## Teoksia
* *Terveisiä saunasta*. Petrarca, Porvoo 1967
* *Kalastajan tuli: Romaani.* Petrarca, Porvoo 1968
* *Viipurin toinen pamaus: Varusmiesmuistoja Viipurista*. WSOY 1971
* *Yliluonnollisen luonnollisuus: Johdatus selvänäkemiseen ja parapsykologiaan*. Alea-kirja, Helsinki 1972, 2. painos 1973 (nimimerkillä *Tohtori Paracelsus*)
* *Oli Oulu ja lääkärikoulu: Koulupojan, ylioppilaan ja medisiinarin muistikuvia*. Alea-kirja, Helsinki 1973 (nimimerkillä *Tohtori Paracelsus*)
* *Vakoojan armoilla: Pataljoonan lääkärin päiväkirja talvisodassa*. Pohjoinen, Oulu 1980
* *Eldanka: Rintamajääkärinä Vienan sotatiellä*. Alea-kirja, Helsinki 1982, 2. korj. painos Johannes Heilala 1991
* *Intuitio & selvänäkeminen*. Kirjoittaneet Johannes Heilala ja Tamara Maunonen. Alea-kirja, Helsinki 1983
* *Salatut dokumentit*. J. Heilala, Kalajoki 1986
* *Valokiila varjosta: Aforismeja.* Alea-kirja, Helsinki 1986
* *Elämä – lahja vai rangaistus: Ajatelmia.* Omakirja, Helsinki 1988

## Lähteet
* 
* Kirjasampo.fi: Johannes Heilala

### Viitteet
Home (The Gatheringin albumi)

__NOTOC__
**Home** on alankomaalaisen The Gathering -yhtyeen kahdeksas studioalbumi, joka julkaistiin 15. huhtikuuta 2006 levymerkillä Noise Records. Albumi julkaistiin Yhdysvalloissa kolme päivää myöhemmin The End Records -levymerkin alla. Albumi on viimeinen, jossa laulaja Anneke van Giersbergen on mukana. Uutena jäsenenä on Marjolein Kooijman, joka soittaa bassoa Hugo Prinsen Geerligs lähdettyä yhtyeestä vuonna 2004.

## Kappaleet

## Kokoonpano
* Anneke van Giersbergen – laulu, kitara
* René Rutten – kitarat, huilu
* Frank Boeijen – koskettimet
* Marjolein Kooijman – basso
* Hans Rutten – rummut

## Arvostelut
* AllMusic: 
* Desibeli.net: 
* Imperiumi.net: 
* Soundi: 

## Lähteet
*  

### Viitteet

## Aiheesta muualla
* 
*
Edward Cummins

**Edward McClellan Cummins** (25. heinäkuuta 1886 Chicago &ndash; 21. marraskuuta 1926 New Britain) oli yhdysvaltalainen golfaaja ja olympiavoittaja. Hänen seuransa oli Exmoor Country Club. 

Edwardin isä Benjamin Franklin Cummins oli Länsi-Yhdysvaltain golfliiton puheenjohtaja ja työskenteli asianajajana Chicagossa. Tämän veli Albert taas toimi senaatissa Iowan edustajana. Edward Cummins kilpaili maansa amatöörimestaruuskilpailuissa 1902, ja kahta vuotta myöhemmin hän osallistui St. Louisin olympialaisiin. Hän oli olympialaisissa henkilökohtaisen kisan jaetulla kuudennellatoista eli viimeisellä sijalla, mutta oli voittamassa kultaa joukkuepelissä. 

## Lähteet

* Cumminsin profiili sports-reference.com -sivustolla   

### Viitteet
GSK Grand Prix

**GSK Grand Prix** on italialainen pikkuformulatalli. Talli voitti Formula Abarth-sarjan mestaruuden vuonna 2012 Kevin Gilardonin voimin. Talli kilpailee myös Formula Renault Alps-sarjassa.

## Aiheesta muualla
*http://www.gskmotorsport.net/
Mefedroni

**Mefedroni** on muuntohuume, joka tunnetaan myös nimillä **4-metyylimetkatinoni**, **4-MMC** tai **4-metyyliefedroni** on synteettinen stimulantti joka kuuluu amfetamiini- ja katinoniryhmiin. Mefedronia kutsutaan slanginimillä **drone**, **MCAT** tai **meow meow**, ja sitä on valmistettu Kiinassa josta sitä on virrannut muualle maailmaan. Mefedroni muistuttaa vaikutuksiltaan amfetamiinia, MDMA:ta ja kokaiinia.

Stimulantin vaikutuksen lisäksi se aiheuttaa myös negatiivisia sivuvaikutuksia, joista yleisin on hampaiden narskuttelu.

Mefedroni tunnetaan niin kutsuttuna *kylpysuolana* Yhdysvalloissa.

## Historia

Mefedroni kehitettiin ensimmäisen kerran vuonna 1929, mutta se ei tullut laajempaan tietoisuuteen ennen sen uudelleenlöytämistä vuonna 2003. Mefedroni on yksi sadoista muuntohuumeista joita on löydetty ja raportoitu viime vuosina, näistä mainiten muun muassa synteettiset kannabinoidit ja puolisynteettiset aineet kuten metyyliheksanamiini.

## Lainsäädäntö
Mefedroni on listattu valtioneuvoston asetuksessa huumausaineina pidettävistä aineista, valmisteista ja kasveista.

## Lähteet

## Aiheesta muualla
Luettelo Albanian lentoyhtiöistä

Tämä on **luettelo [[lentoyhtiö]]istä**, joilla on tai on ollut Albanian siviili-ilmailuviranomaisen myöntämä toimintalupa.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä

## Lähteet
Clarence von Rosen (nuorempi)

**Clarence von Rosen, Jr.** (10. marraskuuta 1903 Äsköping &ndash; 7. heinäkuuta 1933 Västerås) oli ruotsalainen kreivi, joka tunnettiin  este- ja kenttäratsastajana. Hänen seuransa oli tukholmalainen K1 IF. 

Von Rosen osallistui Los Angelesin olympialaisissa 1932 sekä este- että kenttäratsastukseen, joista molemmista hän voitti pronssia henkilökohtaisessa kilpailussa. Ruotsi ei saanut joukkuekilpailussa sijoitusta kummassakaan lajissa. Von Rosen kuoli seuraavana vuonna lentonäytöksessä oltuaan törmänneen lentokoneen kyydissä. 

Von Rosenin nuoremman isä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja. Hänen siskonsa Maud von Rosen-Engberg oli kuvanveistäjä, ja tämän tytär Maud kilpaili kouluratsastuksessa. 

## Lähteet
Maaseurakunta

**Maaseurakunta** (lyhenne **msrk.**, ) on nimitys, jota Suomessa on käytetty kaupunkien tai kauppaloiden kanssa samannimisten maalaiskuntien evankelis-luterilaisten seurakuntien nimen jälkiosana. Samannimisen kaupungin tai kauppalan seurakunnan nimi oli tällöin *kaupunkiseurakunta*- tai *kauppalaseurakunta*-loppuinen. Kaupunki-, kauppala- ja maaseurakunta – toisin kuin kaupunki, kauppala ja maalaiskunta – eivät olleet hallinnollisia käsitteitä, vaan pelkkiä selvyyden vuoksi käytettyjä nimityksiä. Kauppalaseurakunta-niminen seurakunta oli ainoastaan Loimaalla ja Pieksämäellä, koska niissä kauppalaksi ei erotettu maalaiskunnan kirkonkylää, vaan asemakylä. Viimeinen maaseurakunta-sanaa nimessään käyttänyt seurakunta, Mikkelin maaseurakunta, jonka alue vastasi entistä Mikkelin maalaiskuntaa, liittyi osaksi Mikkelin tuomiokirkkoseurakuntaa vuoden 2013 alussa.

Maaseurakunta-sanaa nimessään käyttäneen seurakunnan kirkko, virastot ja hautausmaa ovat voineet sijaita kaupungissa samoin kuin maalaiskunta-sanaa nimessään käyttäneiden kuntien kunnalliset virastot. Esimerkiksi Jyväskylän maaseurakunnan kirkko oli Taulumäen kirkko Taulumäessä Jyväskylän kaupungin alueella (tosin ennen vuonna 1941 tehtyä alueliitosta maalaiskunnan puolella rajaa) ja Jyväskylän maaseurakunnan hautausmaakin sijaitsi Jyväskylän kaupungissa. Samoin Mikkelin maaseurakunnan kirkko oli Mikkelin keskustassa.

Osassa maalaiskunta-nimisistä kunnista ei ollut maaseurakunta-nimistä seurakuntaa, vaan kirkkoon kuuluvat kuntalaiset kuuluivat samaan seurakuntaan kuin maalaiskunnan kanssa samannimisen kaupungin tai kauppalan kirkkoon kuuluvat asukkaat. Kajaanissa taas toimi sekä kaupungin että maalaiskunnan alueella seurakunta nimeltä Kajaanin kaupunki- ja maaseurakunta.

## Maaseurakunta-sanaa nimessään käyttäneitä seurakuntia
Nimitystä maaseurakunta on käytetty ainakin seuraavien kuntien alueella toimineissa seurakunnissa:
* Heinolan maalaiskunta (Heinolan maaseurakunta)
* Hämeenlinnan maalaiskunta (Hämeenlinnan maaseurakunta)
* Iisalmen maalaiskunta (Iisalmen maaseurakunta)
* Jyväskylän maalaiskunta (Jyväskylän maaseurakunta)
* Kristiinankaupungin maalaiskunta (Kristiinankaupungin maaseurakunta)
* Kuopion maalaiskunta (Kuopion maaseurakunta)
* Mikkelin maalaiskunta (Mikkelin maaseurakunta)
* Oulun maalaiskunta (Oulun maaseurakunta)
* Pieksämäen maalaiskunta (Pieksämäen maaseurakunta)
* Porin maalaiskunta (Porin maaseurakunta)
* Porvoon maalaiskunta (Porvoon maaseurakunta)
* Rauman maalaiskunta (Rauman maaseurakunta)
* Sortavalan maalaiskunta (Sortavalan maaseurakunta)
* Tammisaaren maalaiskunta (Tammisaaren maaseurakunta)
* Uudenkaupungin maalaiskunta (Uudenkaupungin maaseurakunta)
* Viipurin maalaiskunta (Viipurin maaseurakunta)
Lisäksi Loimaan kunnan evankelis-luterilainen seurakunta oli nimeltään Kanta-Loimaan seurakunta.

## Lähteet
Helena Kuusisto

**Helena Ksenia Kuusisto** (s. 6. marraskuuta 1992) on suomalainen karateka. Hän edustaa karateseura Porin Shotokania ja hänen valmentajanaan toimii Sade-Maria Pirttinen. Aiemmin häntä valmensi Anssi Kaltevo. Naisten +68kg painoluokassa otteleva Kuusisto on saavuttanut vuonna 2012 Wold Cup hopeaa Ateenassa sekä Premier Liigan pronssimitalit Frankfurtin,Istanbulin ja Salzburgin osakilpailuissa.

Vuonna 2013 Kuusisto saavutti Nuorten EM-pronssia 18-20-vuotiaiden sarjassa Turkin Konyassa järjestetyissä nuorten EM-kilpailuissa. Lisäksi hän oli hopealla Premier Liigan Pariisin osakilpailuissa.

Vuonna 2014 Kuusisto voitti yleisen sarjan EM-pronssia +68kg sarjassa. Kuusisto oli mukana myös EM-hopeaa saavuttaneessa naisten joukkueessa yhdessä Emma Arosen, Melis Abatin ja Henna Kuusiston kanssa.

Hän on voittanut urallaan Finnish Openin (2008, 2009, 2011, 2012,2013), Estonia Openin (2010, 2012), Budapest Openin (2010, 2011), Stockholm Openin (2011),Latvia Openin (2011)ja Tšekin Euro karate GP:n(2013).

Kuusisto voitti ensimmäisen yleisin Pohjoismaiden mestaruutensa keväällä 2012. Hän on voittanut PM-kultaa myös 2013 ja 2014.  Urallaan hän on saavuttanut useita yleisin sarjan Suomen mestaruuksia, ensimmäiset vuonna 2009 jolloin hän voitti 16-vuotiaana SM-kultaa sekä naisten +68kg sarjassa että naisten avoimessa painoluokassa. Hänellä on myös useita Nuorten Suomen mestaruuksia.

Vuoden 2011 Nuorten MM-kilpailuissa Malesiassa Kuusisto sijoittui 5. sijalle 18-20-vuotiaiden +60kg sarjassa.  Hän on osallistunut nuorten MM-kilpailuihin myös 2009. Nuorten EM-kilpailuihin hän on osallistunut 2010, 2011,2012 ja 2013.  Kuusisto on osallistunut yleisen sarjan EM-kilpailuihin vuonna 2011,2012,2013 ja 2014. Yleisen sarjan MM-kilpailuihin hän on osallistunut 2012

## Aiheesta muualla
*http://www.porinshotokan.com
Maud von Rosen-Engberg

Kreivitär **Maud Ella Clara Lillian von Rosen-Engberg** (2. elokuuta 1902 Tukholma &ndash; 13. joulukuuta 1988 Enslöv) oli ruotsalainen kuvanveistäjä. Hän osallistui kolmella eri työllään Los Angelesin olympialaisten taidelajeihin 1932, mutta kyseisen kilpailun tulokset eivät ole tiedossa. 

Maudin tytär Maud von Rosen ja veli Clarence von Rosen, Jr olivat ratsastajia. Hänen isänsä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja.

## Lähteet
Sauvakrotit

**Sauvakrotit** (Diceratiidae) on krottikaloihin kuuluva heimo. Heimon lajeja tavataan syvistä vesistä kaikista lämpimistä valtameristä.

## Lajit ja anatomia
Sauvakrottien heimoon kuuluu 2 sukua ja lähteestä riippuen 4&ndash;6 lajia, muun muassa parisauvakrotti (*Diceratias bispinosus*). Sauvakrottinaaraat ja koiraat eroavat kooltaan huomattavasti. Heimon naaraat voivat saavuttaa 24&nbsp;cm:n pituuden, kun koiraat kasvavat korkeintaan 1,4&nbsp;cm pitkiksi. Heimo tunnetaan pääosin nuorista naaraista sillä ainoastaan yksi aikuinen, sukukypsänaaras ja koiras on pyydystetty. Heimon lajit ovat ruumiinrakenteeltaan pallomaisia. Ensimmäinen selkäevä on pidentynyt ja sen kärjessä on valoa tuottava elin. Sen tapka on toinen lyhyempi selkäevän ruoto, jossa on myös luminoiva elin. Taaempi selkäevä sijaitsee lähellä pyrstöä ja on lyhyehkö, vatsaevät puuttuvat heimon lajeilta. Aikuiset koiraskalat tarttuvat kiinni löytämäänsä naaraaseen suullaan, mutta eivät loisi naaraissa, kuten eräiden muiden krottiheimojen koiraat. Sauvakrottien suu on suuri ja hampaat kookkaat. Kalat ovat väriltään tumman ruskeita tai mustia ja ihossa on piikkejä.

## Levinneisyys
Sauvakrottilajeja tavataan Atlantista, Intian valtamerestä ja Tyynenmeren länsiosista. Heimon kalat elävät 300&ndash;2&nbsp;000 metrin syvyydessä merenpinnasta.

## Lähteet
Black & Blue (Black Sabbath ja Blue Öyster Cult)

**Black & Blue** on Black Sabbathin ja Blue Öyster Cultin vuoden 1980 yhteiskiertueella kuvattu live-konserttivideo. Alun perin se julkaistiin VHS- ja Betamax-formaateissa sekä myöhemmin Laserdisc-formaatilla. Virallista DVD-julkaisua ei yrityksistä huolimatta ole julkaistu.

Videolla kummatkin yhtyeet esittävät seitsemän kappaletta, jotka kuvattiin Nassau Coliseumilla New Yorkissa 17. lokakuuta 1980, lukuun ottamatta Blue Öyster Cultin "The Marshall Plan"-kappaletta, josta mukana on promovideo-versio. Tallenteella kuullaan Black Sabbathin alkuaikojen suurimmat klassikot ("Paranoid", "War Pigs", "Iron Man") ja tuolloin tuoreet Ronnie James Dion ajan tulevat klassikot, kuten "Neon Knights" ja "Heaven and Hell". BÖC:n osuuksissa kuullaan mm. "Cities on Flame" ja "Godzilla", sekä kaksi coveria, The Doorsin "Roadhouse Blues" ja Steppenwolfin "Born to be Wild". Yhtyeen suurinta hittiä, "(Don't Fear) The Reaper"ia ei videolla ole.  

2000-luvun alussa *Black & Blue* oli tarkoitus julkaista DVD:nä virallisesti kahteenkin otteeseen, ensin julkaisijan piti olla Castle Communications ja sittemmin Universal Music Group, mutta kumpikin julkaisu peruuntui viime hetkellä. Syyksi epäiltiin Black Sabbath -kitaristin ja johtohahmon Tony Iommin olevan haluton julkaisemaan materiaalia uudelleen. Laittomia piraatti-DVD-versioita on liikkeellä jonkin verran.

## Kappaleet
#"The Marshall Plan" (säv. Bloom, Bouchard, Bouchard, Lanier, Roeser)
#*Blue Öyster Cult
#"War Pigs" (säv. Iommi, Ward, Butler, Osbourne)
#"Neon Knights" (säv. Butler, Dio, Iommi, Ward)
#"N.I.B." (säv. Iommi, Ward, Butler, Osbourne) 
#*Black Sabbath
#"Dr. Music" (säv. Bouchard, Meltzer, Roeser)
#"Cities on Flame (With Rock 'n' Roll)" (säv. Bouchard, Pearlman, Roeser)
#"Divine Wind" (säv. Roeser)
#*Blue Öyster Cult
#"Iron Man" (säv. Iommi, Ward, Butler, Osbourne)
#"Paranoid" (säv. Iommi, Ward, Butler, Osbourne)
#*Black Sabbath
#"Godzilla" (säv. Roeser)
#"Roadhouse Blues" (säv. Densmore, Krieger, Manzarek, Morrison)
#*Blue Öyster Cult
#"Heaven and Hell" (säv. Butler, Dio, Iommi, Ward)
#*Black Sabbath
#"Born to be Wild" (säv. Bonfire)
#*Blue Öyster Cult
#"Die Young" (säv. Butler, Dio, Iommi, Ward)
#*Black Sabbath

## Muusikot

### Black Sabbath:

*Ronnie James Dio - laulu
*Tony Iommi - kitara
*Geezer Butler - basso
*Vinny Appice - rummut

*Geoff Nicholls - kosketinsoittimet

### Blue Öyster Cult:

*Eric Bloom - laulu, kitara, kosketinsoittimet
*Donald Roeser - kitara, laulu
*Allen Lanier - kosketinsoittimet, kitara
*Joe Bouchard - basso, laulu
*Albert Bouchard - rummut, laulu

## Julkaisuhistoria

*1980: PolyGram, 791549 2, VHS, EU
*1980: Warner Bros, VHS, US
*1984: PolyGram, Laserdisc, EU
*1993: Warner Bros, Laserdisc, JAPAN 

## Lähteet
Capri (kunta)

**Capri** on kaupunki Italiassa Napolinlahdella sijaitsevalla samannimisellä saarella Napolin metropolikaupungissa. Kaupungin keskusta sijaitsee ylhäällä saaren keskiosassa ja sinne pääsee parhaiten funikulaarilla Caprin satamasta, Marina Grandesta.

## Lähteet

## Aiheesta muualla
Anacapri

**Anacapri** on kaupunki Italiassa Napolinlahdella sijaitsevalla Caprin saarella Napolin metropolikaupungissa. Kaupunki sijaitsee ylhäällä Monte Solanon juurella vaikeapääsyisessä paikassa. Kaupunkiin valmistui ensimmäinen tie vuonna 1872 alempana sijaitsevasta Caprin kaupungista. Tätä aiemmin Anacapriin pääsi vain Scala Fenicia -portaita pitkin. Muita Anacaprin nähtävyyksiä on muun muassa Grotta Azzurra.

Anacaprissa on noin 7&nbsp;000 asukasta ja kunnan pinta-ala on 6,47 neliökilometriä. 

## Lähteet

## Aiheesta muualla
Operaatio Grouse

**Operaatio Grouse** (pyy) oli liittoutuneiden sabotaasioperaatio natsi-Saksan ydinohjelman tuhoamiseksi Norjan Telemarkissa sijaitsevan Møsvatnjärven lähellä.

Ensimmäisessä operaatiossa 19. lokakuuta 1942 neljä brittiläistä Special Operations Executive -erikoisjoukkojen laskuvarjomiestä hyppäsi lentokoneesta Norjan yläpuolella ja hiihti koko yön raskasvesitehtaalle. He olivat opetelleet salaisen kysymyksen, jota käyttämällä he saisivat yhteyden oikeisiin ihmisiin Norjan vastarintaliikkeessä. Kysymys kuului: ”Mitä näit tänä aamuna?” Oikea vastaus oli: ”Kolme vaaleanpunaista elefanttia.”

Toinen vaihe oli nimeltään operaatio Gunnerside.

## Lähteet
Maud von Rosen

**Maud Florence Ella von Rosen** (s. 24. joulukuuta 1925 Tukholma) on ruotsalainen entinen kouluratsastaja ja olympiamitalisti. Hänen seuransa oli Malmö Civila RF. Von Rosen osallistui Münchenin olympialaisiin 1972, joissa hän sijoittui henkilökohtaisessa kilpailussa kahdeksanneksi ja oli voittamassa pronssia joukkuekilpailusta. 

Maudin äiti Maud von Rosen-Engberg oli kuvanveistäjä ja tämän veli Clarence ratsastaja. Maudin isoisä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja.

## Lähteet
Ruskeakosken voimalaitos

**Ruskeakosken voimalaitos** sijaitsee Jänisjoessa Joensuussa entisen Kiihtelysvaaran kunnan alueella. Kosken rakennusoikeus oli alun perin Tohmajärven Tehdasosuusliikkeellä, jolta se siirtyi vuonna 1949 Oy Wärtsilä Ab:lle. Tämän rakennuttamana voimalaitos valmistui vuonna 1957 ja se toimitti alun perin sähköä Uuden Värtsilän rautasulatolle. Voimalaitos peruskorjattiin vuonna 1986 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Saarion, Vihtakosken  ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on näistä neljästä Jänisjoen voimalaitoksesta suurin.

## Tekniset tiedot
*Teho 3,2 MW
*Putouskorkeus 20 m
*Suunnitteluvirtaama 21 m3/s
*Vuosienergia 15 000 MWh
*Yksi Kaplan-tyyppinen turbiini

## Lähteet
Saarion voimalaitos

**Saarion voimalaitos** eli **Saarionkosken voimalaitos** on vesivoimala Jänisjoen Saarionkoskessa Tohmajärven kunnan alueella. 

## Ensimmäinen voimalaitos
Ensimmäisen voimalaitoksen Saarionkoskeen rakennutti Oy Wärtsilä Ab vuonna 1908 toimittamaan sähköä Värtsilän rautaruukille ja myöhemmin Uuden Värtsilän rautasulatolle. Kun voimalan energian alkuperäinen tarvitsija, Värtsilässä sijainnut rautatehdas, luovutettiin Neuvostoliitolle, sähköä alettiin myydä Pohjois-Karjalan Sähkölle. Voimalaitoksen putouskorkeus oli 6,9 metriä ja teho 1,2 MW.

Nykyisin vanhan voimalaitoksen tiloissa toimii Saarion voimalaitosmuseo.

## Uusi voimalaitos
Alkuperäinen voimalaitos jäi museokäyttöön vuonna 1984, jolloin se korvattiin uudella. 

Vuonna 1991 Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakoski, Vihtakoski ja Vääräkoski) kanssa Pohjois-Karjalan Sähkö Oy:lle.

### Tekniset tiedot
Voimalaitoksen tekniset ja tilastotiedot ovat:
* Hetkellinen maksimiteho 1,6 MW, tunnin maksimiteho 0,7 MW
* Putouskorkeus 6,5 m
* Suunnitteluvirtaama 29 m3/s
* Vuosienergia 6 300 MWh
* Yksi vaaka-akselinen Kaplan-tyyppinen turbiini

## Lähteet
Vihtakosken voimalaitos

**Vihtakosken voimalaitos** sijaitsee Jänisjoessa Joensuussa entisen Kiihtelysvaaran kunnan alueella. Oy Wärtsilä Ab:n rakennuttama voimalaitos valmistui vuonna 1952 ja se toimitti alun perin sähköä Uuden Värtsilän rautasulatolle. Voimalaitosta peruskorjattiin vuosina 1985 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Saarion ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on peruskorjattu vuonna 2007.

## Tekniset tiedot
*Teho 1,4 MW
*Putouskorkeus 8,3 m
*Suunnitteluvirtaama 21 m3/s
*Vuosienergia 6 900 MWh

## Lähteet
Vääräkosken voimalaitos

**Vääräkosken voimalaitos** sijaitsee Jänisjoessa Tohmajärven kunnassa. Voimalaitoksen rakennutti Oy Wärtsilä Ab vuonna 1915 toimittamaan sähköä Värtsilän rautaruukille ja myöhemmin Uuden Värtsilän rautasulatolle. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Saarion ja Vihtakosken) kanssa Pohjois-Karjalan Sähkö Oy:lle tammikuussa 1991. Perinpohjaista uudistamista kaivannut voimalaitos korvattiin kokonaan uudella voimalaitoksella vuonna 1992.

## Tekniset tiedot
*Teho 1,8 MW
*Putouskorkeus 7,5 m
*Suunnitteluvirtaama 29 m3/s
*Vuosienergia 8 500 MWh

## Lähteet
Operaatio Gunnerside

**Operaatio Gunnerside** oli liittoutuneiden sabotaasioperaatio, jonka avulla pyrittiin tuhoamaan Etelä-Norjan Telemarkissa toimiva Norsk Hydron raskasvesitehdas ja näin päättää natsi-Saksan ydinohjelma. Se oli jatkoa operaatio Grouselle.

28. helmikuuta 1943 kuusi miestä pudotettiin Telemarkiin laskuvarjoilla operaatio Grousen neljän seuraksi. Kymmenen miehen ryhmä taivalsi jäisen rotkon yli tehtaalle. He asensivat räjähteitä, räjäyttivät tehtaan ja pakenivat. Neljä heistä jäi Norjaan avustamaan vastarintaliikettä, loput kuusi hiihtivät Norjasta 400 kilometrin matkan Ruotsiin vapauteen.

Iskua pidettiin yhtenä toisen maailmansodan uskaliaimmista sabotaaseista. Sen pohjalta tehtiin myöhemmin elokuvat *[[Kampen om tungtvannet]]* (1948) sekä *Telemarkin sankarit*, jonka pääosassa oli Kirk Douglas.

## Hydro-lautan upottaminen
Räjäytyksen jälkeen saksalaiset päättivät siirtää Saksaan kaiken sen, mitä tehtaasta oli jäljellä, myös raskaan veden. Kuullessaan tästä Norjan vastarintaliikkeen miehet kehittelivät salaisen suunnitelman upottaakseen Hydro-lautan, jonka oli määrä kuljettaa neljään rautatievaunuun lastattu raskas vesi.  20. helmikuuta 1944 lautalle salakuljetettiin pommi. Se räjähti, kun lautta oli ylittämässä Tinnsjöjärveä Tinnissä. Lautan uppoaminen teki lopun natsi-Saksan ydinohjelmasta.

## Lähteet

## Aiheesta muualla
* Norwegian Resistance Coup PBS
Satsumankoira

**Satsumankoira** (薩摩犬) on vanha japanilainen koirarotu, joka on kotoisin entisestä Satsuman provinssista Kagoshiman prefektuurista.

## Ulkomuoto
Satsumankoira on keskikokoinen. Silmät ovat mustat. Korvat ovat pystyt ja teräväkärkiset. Häntä kiertyy selän päälle. Väritys on mustaseesami, jolla tulee olla selkeä urajiro. Toisin kuin muilla urajiron omaavilla japanilaisilla roduilla, urajiro voi valkoisten karvojen lisäksi muodostua punaisista karvoista. Jälkimmäisessä tapauksessa se näyttää paljon black & tan-väritykseltä, mutta mustan sijaan seesamin päävärin omaavalla koiralla.

## Luonne ja käyttäytyminen
Rotu tunnetaan pelottomana, voimakasluonteisena ja reviiritietoisena, mutta omistajaansa kohtaan se on tottelevainen, kiintynyt ja lempeä.

## Alkuperä
Satsumankoira polveutuu koshikijimankoirasta ja muista paikallisista metsästyskoirista. Sotilaat käyttivät sitä alun alkaen villisian metsästykseen ja vartiointiin. Saigō Takamorilla oli tämänrotuinen narttukoira nimeltä Tsun, ja häntä esittävässä patsaassa Tokion Uenossa on kuvattuna juuri satsumankoira, vaikka kyseisen patsaan mallina toimikin urospuolinen yksilö.

Rotu oli historiansa aikana kerran vähällä kuolla sukupuuttoon. *Showa*-kauden lopulla 1960-1980-luvulla Shimokoshikin vanhassa kylässä Kagoshiman prefektuurissa oli jäljellä muutama puhdasrotuinen yksilö. Vuodesta 1989 lähtien tehty jalostustyö rodun elvyttämiseksi kantoi viimein tulosta vuonna 1996, jolloin seitsemän koiraa uudelleen jalostetun populaation neljännestä sukupolvesta saivat viralliset sukutaulut.

Vuonna 2005 perustettiin *Society for the Preservation of Satsuma Dog* edesauttamaan rodun pelastumista ja uudelleenvakiintumista. Sitä ei kuitenkaan luokitella kansallisaarteeksi, toisin kuin monta muuta alkuperäistä japanilaista pystykorvaa.

## Katso myös
* Koshikijimankoira

## Lähteet
### Viitteet
Never Say Die: Live in 1978

**Never Say Die: Live in 1978** (tai **Never Say Die - A Decade of Sabbath** tai pelkästään **Never Say Die**) on Black Sabbath-yhtyeen konserttivideo, joka on taltioitu 19. kesäkuuta 1978 Hammersmith Odeonissa Lontoossa yhtyeen kymmenvuotis-juhlakiertueella. 

Julkaisu on yksi harvoista yhtyeen 1970-luvun ajalta säilyneistä videomateriaaleista ja  on myös yleisesti yhtyeen alkuperäiskokoonpanon 1970-luvun tunnetuin videotallenne. Materiaalia siitä on käytetty mm. monissa yhtyeestä kertovissa dokumenteissa. Monet arvostelijat ja fanit ovat kritisoineet yhtyeen esiintymistä videolla: Black Sabbath painiskeli tuolloin huume- ja alkoholi-ongelmien kanssa ja yhtyeen suosio oli laskusuunnassa ja myös henkilökemiat olivat alkaneet rakoilemaan ja tämä myös näkyy yhtyeen flegmaattisessa lavakunnossa. Lisäksi konsertti ei ole kokonaisena videolla, sillä myös keikalla soitetut "Iron Man" ja "Fairies Wear Boots" puuttuvat ja lisäksi kitara- ja rumpusooloja on editoitu runsaasti.

Video sisältää kuitenkin yhtyeen suurimpia klassikoita, kuten "Paranoid", "Children of the Grave" ja "War Pigs", sekä myös myöhempinä vuosina harvemmin livenä kuultuja kappaleita kuten "Symptom of the Universe" ja "Rock 'n' Roll Doctor". Tuolloin tuoreelta ja videonkin nimenneeltä *[[Never Say Die!]]*-albumilta on mukana vain nimikappale. 

## Kappaleet

#Intro: Supertzar 
#Symptom Of The Universe 
#War Pigs 
#Snowblind 
#Never Say Die 
#Black Sabbath 
#Dirty Women 
#Drum Solo 
#Rock'n'Roll Doctor 
#Guitar Solo 
#Electric Funeral 
#Children Of The Grave 
#Paranoid 

## Muusikot

*Ozzy Osbourne - laulu
*Tony Iommi - kitara
*Geezer Butler - basso
*Bill Ward - rummut

## Lähteet
Muinaispuku

**Muinaispuku** on  esihistoriallisen ajan mallin mukainen puku, joka on valmistettu hautalöytöjen perusteella. Suomessa ensimmäiset muinaispuvut tehtiin 1800-luvun lopussa, jolloin myös kansallispukujen käyttö ja valmistus yleistyi.

Pakanalliseen tapaan kuului haudata vainaja juhlapuvussaan. Lisäksi mukana oli muun muassa pronssista valmistettuja koruja ja muita koristeita. Niiden perusteella on pystytty selvittämään pukujen malli sekä kankaiden rakenne ja väri. Kaikki toistaiseksi tehdyt suomalaiset muinaispuvut ovat naisten pukuja. Miesten asuja ei ole pystytty vähäisten hautalöytöjen vuoksi jäljentämään. 

Suomen ensimmäinen muinaispuku oli ns. Aino-puku, jonka Helsingin yliopiston Viipurilainen osakunta valmisti vuonna 1893 arkeologi Theodor Schvindtin ohjeiden mukaan näytelmäpuvuksi. Tunnetuin suomalainen muinaispuku lienee Euran emännän puku, jollaista presidentti Tarja Halonen käytti vuonna 2001 itsenäisyyspäivän vastaanotolla. Vuonna 1982 valmistuneen Euran muinaispuvun suunnittelutyö pohjasi ensimmäisenä suomalaisena muinaispukuna kokonaan yhden haudan, Euran Luistarin haudan 56, löytöihin ja se pyrittiin tekemään kaikilta osin alkuperäisiä löytöjä vastaavaksi.

Yhteensä suomalaisia muinaispukuja on valmistettu kymmenen erilaista mallia. Uusin, Kaarinan Ravattulan Ristimäen löytöihin pohjautuva puku julkaistiin vuonna 2021. 

## Suomalaiset muinaispuvut
* Aino-puku (1893)
* Perniön puku (1925)
* Tuukkalan puku (1930-luku)
* Muinais-Karjalan puku (1950-luku)
* Kaukolan puku (1956)
* Euran emännän puku (1982)
* Maskun puku (1985)
* Kaarinan puku (1991)
* Mikkelin puku (1994)
* Ravattulan puku (2021)

## Lähteet

*Rauman seudun historia tutuksi –hanke
*Jenny Kangasvuo, ''Suomalainen muinaispuku - myöhäisrautakautinen vai nykyaikainen juhlapuku?''
Pelivideo

**Pelivideolla** tarkoitetaan digitaalisen pelin pelaamisesta nauhoitettua videotallennetta. Pelivideoita voivat olla esimerkiksi Pelataan-videot (engl. *Let’s Play*) tai nopeuspelaamisvideot (engl. *speedrun*). Monesti pelivideoita jaetaan internetin välityksellä, esimerkiksi YouTube-palvelussa. Silloin niiden tekijöitä voidaan kutsua tubettajiksi.

## Alalajit
### Pelataan-video
**Let’s Play** (lyhennettynä usein LP, suomeksi käytetään myös nimiä ”Pelataan”, ”Pelaillaan” jne.) tarkoittaa videopelaajan pelikuvan ja puheen (mahdollisesti myös kasvojen (niin sanottu ”facecam”)) taltioimista sekä niistä koostetun videon julkaisemista Internetin videopalveluissa, joista suosituimpana YouTubessa. Tapa sai alkunsa vuonna 2006 Something Awful -sivuston foorumilla, jossa se tunnetaan nimellä ”Screenshot LP” (suomeksi ”Kuvakaappaus-LP”). Nykyään suositummasta ”Video-LP:stä” eroten sen tarkoituksena on nimensä mukaisesti aina pelin edetessä ottaa pelistä kuvakaappaus ja liittää siihen liittyvä tekstikommentti. Myös Suomesta löytyy monia Let’s Play -tekijöitä.

### Speedrun
Speedrun eli nopeuspelaaminen on videopelin tai sen osan suorittaminen mahdollisimman nopeasti.

## Laillisuus

## Aiheesta muualla
*lparchive.org − The History of the Let's Play Archive
*Spiegel.de −  "Let's Play"-Videos Zocken für Zehntausende (30.1.2012)
*Kölner Stadt-Anzeiger − Youtube „Let's play“-Videos genießen Kultstatus
This Week in WWE

**This Week in WWE** on World Wrestling Entertainmentin tuottama showpainiohjelma. Ohjelma tiivistää menneen viikon tapahtumat RAW'ssa ja SmackDownissa. Suomalainen vapaapainija Starbuck ja entinen tuomari Robert Holmström selostavat sekä juontavat ohjelman. Eurosport esitti ensimmäisen lähetyksen helmikuussa 2009 ja ohjelmaa on esitetty laajakuva -formaatissa huhtikuusta 2010 lähtien. 

This Week in WWE on tällä hetkellä ainoa Suomessa esitettävä showpainiohjelma WWE Vintage Collectionin lisäksi.
2-pyridoni

**2-pyridoni** (C5H5NO) on heterosyklinen yhdiste. Sitä käytetään muun muassa orgaanisessa synteesissä ja katalyyttinä.

## Tautomeria

2-pyridonilla esiintyy kaksi tautomerista muotoa: 2-pyridoni ja 2-hydroksipyridiini. Tämä tautomerian muoto on laktaami-laktiimi-tautomeria. Näistä laktiimimuotoinen 2-hydroksipyridiini on vallitseva ainoastaan kaasufaasissa. Kiinteässä faasissa 2-pyridoni on selkeästi vallitseva, mutta liuoksessa tautomeeri riippuu liuottimesta. Polaarisessa liuottimessa laktaamimuotoinen 2-pyridoni on vallitseva tautomeeri, kun poolittomat liuottimet suosivat laktiimimuotoista 2-hydroksipyridiiniä.

## Valmistus, reaktiot ja käyttö
2-pyridonia voidaan valmistaa pyridiini-N-oksidista. Yhdiste muuntuu 2-pyridoniksi, kun sitä käsitellään etikkahappoanhydridillä.
:

2-pyridoni reagoi helposti elektrofiilien kanssa elektrofiilisella aromaattisella substituutiolla. Tässä suhteessa se eroaa esimerkiksi pyridiinistä. Se reagoi hyvin helposti myös nukleofiilien kanssa nukleofiilisella aromaattisella substituutiolla. Esimerkiksi fosforyylikloridin kanssa muodostuu 2-klooripyridiiniä. Reaktion ensimmäisessä vaiheessa muodostuu fosfaattiesteri 2-pyridonin happiatomin ja fosforiatomin välille. Fosfaattiryhmä on hyvä lähtevä ryhmä, jota seuraa kloridi-ionin hyökkäys renkaaseen.

2-pyridonia voidaan käyttää syntetisoitaessa lääkeaineita, kuten amfenidonia. Sitä voidaan käyttää myös katalyyttinä eräissä reaktioissa, kuten estereiden ammonolyysissä ja sokerimolekyylien epimerisaatiossa. Näissä se toimii protoninsiirtokatalyyttinä.

## Lähteet
Johannes Snellmann

**Johannes Snellmann** eli **Johan Snellman** (noin 1711 Oulu – 13. heinäkuuta 1738 Iin Hamina) oli suomalainen Oulun triviaalikoulun opettaja ja vanhimman Oulun historiaa käsitelleen teoksen tekijä. Hänen 1737 julkaisemansa kaksiosainen maisterinväitöskirja *De Urbe Uloa* oli ensimmäinen Oulun kaupunkia käsitellyt tieteellinen tutkimus. Väitöskirjassaan Snellmann käsitteli Oulun historiaa, rakennuksia, asemakaavaa, elinkeinoja ja kauppaa.

Johan Snellmannin vanhemmat olivat Oulun tullitarkastaja Johan Snellman (k. 1759) ja Anna Enroth. Snellmann kävi Oulun triviaalikoulua 1720-luvulla ja valmistui sitten ylioppilaaksi ensin Uppsalan yliopistosta vuonna 1731 ja Turun akatemiasta vuonna 1736. Snellmann valmistui Turun akatemiasta filosofian maisteriksi 1738. Snellmann toimi Oulun triviaalikoulun alempana kollegana vuodesta 1733 ja ylempänä kollegana vuodesta 1737.

Snellmann oli naimisissa vuodesta 1737 Elisabet Caliciuksen kanssa tämän ensimmäisessä avioliitossa. Snellmann kuitenkin kuoli jo heinäkuussa 1738 matkalla ollessaan Iin satamassa.

## Teoksia
* *Dissertatio historica de vrbe Vloa : cujus partem priorem, adprobante amplissima facultate philosophicae in regia ad Auram universitate, praeside ... Algotho A. Scarin, ... Publicae censurae, qua par est modestia, sistit Johannes Joh. Snellmann, scholae triv. Vloënsis collega superior. In auditorio superiori & maximo, ad diem XXVI. Martii, anni repar. salutis MDCCXXXVII. Horis ante meridiem solitis*. Aboae 1737
* *Dissertatio gradualis, de vrbe Vloa : cujus partem posteriorem, ex indultu amplissimi senatus philosophici in regio [et] illustri, ad Auram, Athenaeo, praeside Henrico Hassel, eloqvent: professore reg. & ord. In publico eruditorum consessu, bonis placidè examinandam modestè exhibet Johannes Joh. Snellmann, superior collega scholae triv. Vloënsis, in auditorio maximo, ad diem XXII. Octobris, anno reparatae salutis MDCCXXXVII. Horis, ante meridiem, consuetis'. Aboae 1737
* *Oulun kaupungista : historiallinen väitöskirja vuodelta 1737* ; suom. [[Walter J. Snellman|Walter J. Snellmann]]. Pohjois-Pohjanmaan maakuntaliiton julkaisuja 3. Pohjois-Pohjanmaan maakuntaliitto, Oulu 1946
* *Oulun kaupungista / De Urbe Uloa'' ; näköispainos ; työryhmä/toimituskunta Risto Vuoria ym. ; suomentajat Sari Kivistö, Arto Kirri ; toimittaja Harri Turunen. Oulu-seura / Oulun kaupunki / Oulun historiaseura, Oulu 2000

## Lähteet

*Pakkala-kirjailijatietokanta

### Viitteet

## Aiheesta muualla

* Dissertatio gradualis, de vrbe Vloa, cujus partem posteriorem, ex indultu amplissimi senatus philosophici in regio et illustri, ad Auram, Athenaeo, praeside Henrico Hassel, eloqvent: professore reg. & ord. In publico eruditorum consessu, bonis placidè examinandam modestè exhibet Johannes Joh. Snellmann, superior collega scholae triv. Vloënsis, in auditorio maximo, ad diem XXII. Octobris, anno reparatae salutis MDCCXXXVII. horis, ante meridiem, consuetis, 1737, Kansalliskirjaston digitaaliset aineistot
Suomen jyväskyläläinen

**Suomen jyväskyläläinen** on rap-artisti Rekamin kolmas studioalbumi. Se julkaistiin Skill Street Entertainmentin kautta diginä 18. lokakuuta 2012. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* LX-Beats: 1, 2, 4, 5, 6, 8, 9, 10, 11, 12, 13
* W.Kempton: 3, 7
* Keemoh: 14

## Arvostelut
* Tuoreet Platat: 

## Lähteet
Päärynäsompasammal

**Päärynäsompasammal** (*Splachnum ampullaceum*) on lehtisammallaji sompasammalten heimossa (*Splachnaceae*). Sen levinneisyysaluetta on Maan pohjoispuoliskon lauhkea vyöhyke ja havumetsävyöhyke. Laji on lyhytikäinen ja kasvaa muun muassa havumetsissä kostealla maalla eläinten lannalla.

Päärynäsompasammalen lehdet ovat leveän soikeat ja kapeatyviset. Niissä on pitkä ja terävä kärki, jossa on tiheästi hampaita. Itiöpesäkkeitä kasvaa yleisesti ja itiöt ovat pieniä. Itiöpesäkkeen perä on punertava ja viidestä kymmeneen senttimetriä pitkä. Pesäkeperä on laajentunut itiöpesäkkeen tyvellä päärynämäiseksi.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa (Farne, Moose, Flechten Mittel-, Nord- und Westeropas). Helsinki Otava.
### Viitteet

## Aiheesta muualla
Kuvalinkit:
* Pinkka – Lajintuntemuksen oppimisympäristö: Päärynäsompasammal (''Splachnum ampullaceum'')
*ITIS: ''Splachnum ampullaceum'' 
*United States Department of Agriculture (USDA): ''Splachnum ampullaceum''
Elsa Holmsten

**Elsa Christina Holmsten-Wacklin** (1709 tai  1710 Oulu – 20. lokakuuta 1735 Oulu) oli suomalainen varhainen naisrunoilija.

Elsa Holmsten oli naimisissa vuodesta 1734 postimestari Johan Wacklinin kanssa. Molemmat puolisot olivat kuuluneet yltiöpietisteihin ja lakanneet käymästä ehtoollisella ja jumalanpalveluksissa. Avioliittoon päästäkseen he luopuivat mielipiteistään ja palasivat takaisin valtiokirkon yhteyteen. Elsa Wacklin kuoli jo pari vuoden päästä 1735 vaikeaan synnytykseen.

Elsa Holmsten kirjoitti ruotsin kielellä neljä virttä jotka hänen puolisonsa Johan Wacklin suomensi 1737 ja julkaisi ne arkkiveisuina. Virsistä yksi *Kiitos olkoon Jumalalle* on mukana myös nykyisessä virsikirjassa (virsi 307). 

Toivo Hyyryläinen on kirjoittanut Elsa Holmstenin elämästä Lasimeri-nimisen näytelmän 

## Teoksia
* *Joca cuole eläisäns, ei se cuole cuollesans, on nähtäwä påstmästarin Oulusa, Joh. Wacklinin, eläisä, rackahan puolisen, cuniasucuisen ja Jumalata racastanen Elsa Christina Holmstenin totisesta käändymisestä, eläwästä uscosta, christillisestä elämästä, ja sangen autuallisesta lopusta, joca, jälken rascan lapsen synnyttämisen kiwun, tapahdui, Oulusa toisna kymmenendenä p. Loca-cuusa w. 1735. Joista asioista sekä seurawaiset runot, että sen autuan edesmennen, Ruotzin kielestä suomexi käätyt jumaliset wirret jotakin tiedä andawat* . Georg Wilhelm Londicer 1777 (1736)

## Lähteet
* Kirjasampo.fi: Elsa Holmsten
* Taustakuvaus virrestä 307 
* Lasimeressä kuohuvat rakkaus ja usko

## Aiheesta muualla
* Elsa Holmstenin elämäkerta Kansallisbiografiassa
Talvisodan pommitukset Porissa

**Talvisodan pommitukset Porissa** kohdistuivat kaupungin keskustaan neljänä päivänä joulukuun 1939 ja helmikuun 1940 välisenä aikana. Sen lisäksi Porin maalaiskunnassa sijainnutta Mäntyluodon satamaa pommitettiin 28 kertaa.

## Yleistä
Porin ja Mäntyluodon pommituksiin osallistui yhteensä 126 Neuvostoliiton Itämeren laivaston ilmavoimien pommikonetta. Ne lensivät Virossa sijainneesta Paldiskin tukikohdasta. Pommeja pudotettiin yhteensä 122 tonnia.

Pommituslentojen erikoisuuksiin kuului lentäjille annettu määräys olla pudottamatta pommeja keskustan pohjoispuolella sijaitsevalle Toejoelle. Silloin vielä Ulvilan kuntaan kuulunut alue oli vähävaraisten työläisten asuinseutua. Toejoen sijaan pommituksen kohteeksi joutui keskustan kupeessa sijainnut puutaloista koostuva V kaupunginosa.

Poriin kohdistuneet ilmahyökkäykset loppuivat jo pari viikkoa ennen talvisodan päättymistä. Maaliskuun aikana kaupunkia ei enää pommitettu. Tämän katsotaan johtuneen helmikuussa toimintansa aloittaneesta Säkylän lentotukikohdasta. Pyhäjärven jäältä operoinut Lentolaivue 28 perustettiin suojaamaan Porin, Rauman ja Turun kaupunkeja sekä niiden satamia.

Jatkosodan aikana Poria ei pommitettu, johtuen saksalaisten hallussa olleen Porin lentokentän vahvasta ilmatorjunnasta sekä Viron menettämisen vuoksi pidentyneistä lentomatkoista.

## Helmikuun 1940 tuhoisa pommitus

Tuhoisin kaupungin keskustaan kohdistunut pommitus tapahtui 2. helmikuuta 1940. Aamupäivän aikana sai surmansa yhteensä 21 ihmistä. Yhteensä 20 lentokoneesta koostunut laivue pommitti ensin Mäntyluodon satamaa ja kääntyi sen jälkeen kohti kaupunkia. Keskustassa se pudotti noin 200 pommia Satakunnan keskussairaalan ja Seikun sahan väliselle alueelle.

Yksi pommeista osui suoraan Rosenlewin tehtailla olleeseen sirpalesuojaan ja surmasi 14 työntekijää. Yksitoista heistä oli naisia ja kolme miehiä. Rosenlewin uhreista osa on haudattu Käppärän hautausmaalla sijaitsevaan yhteishautaan.

Helmikuun 2. päivän pommitukset vaativat lisäksi muualla kaupungissa seitsemän uhria, joista kaksi oli miehiä ja viisi naisia.

## Mäntyluodon sataman pommitukset
Ensimmäinen suuria vahinkoja aiheuttanut hyökkäys Mäntyluotoon tapahtui joulukuun 22. päivänä 1939 ja sen jälkeen satamaa pommitettiin parin päivän välein. Pommikoneet saapuivat yleensä 8–9 aikoihin aamulla, joka johti siihen, että satamassa alettiin työskentelemään vain öisin.

Mittavilta henkilövahingoilta Mäntyluodossa vältyttiin, mutta pommitukset aiheuttivat suuria materiaalisia vahinkoja. Hyökkäyksissä tuhoutui muun muassa sataman ruokala sekä kaksi suurta varastomakasiinia.

Lisäksi pommit vaurioittivat rautatietä, junanvaunuja, lautatapuleja sekä puhelin- ja lennätinlinjoja. Satamassa olleista laivoista osumia saivat ainakin S/S Rigel sekä S/S Bore III ja S/S Bore IV.

## Ilmatorjunta
Talvisodan aikana Poria ja Mäntyluotoa suojasivat Säkylän lentotukikohdan lisäksi myös vuonna 1935 rakennettu Reposaaren linnake sekä seudulle sijoitetut rannikkopatterit. Ne onnistuivatkin pudottamaan yhden venäläisen pommikoneen Reposaaren länsipuolelle.

## Lähteet
Mikko Tamminen

**Mikko Kustaa Tamminen** (29. syyskuuta 1913 Viipuri – 14. syyskuuta 1965 Helsinki) oli suomalainen taloustieteilijä. Hän oli Helsingin Kauppakorkeakoulun dosentti 1947–1950 ja professori vuodesta 1950, hän oli myös Kauppakorkeakoulun rehtori.

## Lähteet
WWE Vintage

**WWE Vintage Collection** on World Wrestling Entertainmentin tuottama showpainiohjelma. Ohjelma esittää matseja ja muuta materiaalia menneiltä vuosilta WWE'n videoarkistosta. Kukin jakso sisältää yleensä 4 tai 5 matsia tietyn teeman ympärillä (tietyn painijan, tapahtuman, divisioonan jne. ympärillä). Tietty teema voi kestää 3 tai 4 jakson ajan. Vintage Collectionia juontaa "Mean" Gene Okerlund ja Renee Paquette, Suomessa selostajina toimii suomalainen vapaapainija Starbuck ja entinen tuomari Robert Holmström. Eurosport aloitti ohjelman esityksen helmikuussa 2009.

Kesäkuussa 2013 Eurosport päätti lopettaa suomenkielisen selostuksen tarjoamisen WWE'n ohjelmille ja hetken ohjelmia esitettiin alkuperäisellä selostuksella. Suomenkielinen selostus palasi syyskuussa. Lokakuussa WWE Vintage Collection pudotti nimestään loppuosan, muuttaen nimensä pelkäksi WWE Vintageksi. Ohjelman ulkonäkö ja grafiikka muuttuivat myös uudistuksen mukana.

WWE Vintage on tällä hetkellä ainoa Suomessa esitettävä showpainiohjelma This Week in WWE'n lisäksi.